Ericu950/Stoicheia-meter-silver huggingface dataset:
ὁ δὲ Πορσίνας διαλλαγεὶς τοῖς Ῥωμαίοις ἄλλην τε ἑαυτοῦ πολλὴν μεγαλοφροσύνην ἐπεδείξατο τῇ πόλει , καὶ τὰ ὅπλα τοὺς Τυρρηνοὺς ἀναλαβεῖν κελεύσας , ἄλλο δὲ μηδέν , ἀλλ ἐκλείπειν τὸν χάρακα σίτου τε πολλοῦ καὶ χρημάτων γέμοντα παντοδαπῶν , παρέδωκε τοῖς Ῥωμαίοις .
διὸ καὶ καθ ἡμᾶς ἔτι πωλοῦντες τὰ δημόσια πρῶτα κηρύττουσι τὰ Πορσίνα χρήματα , τιμὴν τῷ ἀνδρὶ τῆς χάριτος ἀίδιον ἐν τῇ μνήμῃ διαφυλάττοντες .
εἱστήκει δὲ καὶ χαλκοῦς ἀνδριὰς αὐτοῦ παρὰ τὸ βουλευτήριον , ἁπλοῦς καὶ ἀρχαϊκὸς τῇ ἐργασίᾳ .
μετὰ δὲ ταῦτα Σαβίνων ἐμβαλόντων εἰς τὴν χώραν ὕπατος μὲν ἀπεδείχθη Μᾶρκος Οὐαλλέριος , ἀδελφὸς Ποπλικόλα , καὶ Ποστούμιος Τούβερτος .
πραττομένων δὲ τῶν μεγίστων γνώμῃ καὶ παρουσίᾳ Ποπλικόλα δυσὶ μάχαις μεγάλαις ὁ Μᾶρκος ἐνίκησεν , ὧν ἐν τῇ δευτέρᾳ μηδένα Ῥωμαίων ἀποβαλὼν τρισχιλίους ἐπὶ μυρίοις τῶν πολεμίων ἀνεῖλε .
καὶ γέρας ἔσχεν ἐπὶ τοῖς θριάμβοις οἰκίαν αὐτῷ γενέσθαι δημοσίοις ἀναλώμασιν ἐν Παλατίῳ .
τῶν δ ἄλλων τότε θυρῶν εἴσω τῆς οἰκίας εἰς τὸ κλεισίον ἀνοιγομένων , ἐκείνης μόνης τῆς οἰκίας ἐποίησαν ἐκτὸς ἀπάγεσθαι τὴν αὔλειον , ὡς δὴ κατὰ τὸ συγχώρημα τῆς τιμῆς ἀεὶ τοῦ δημοσίου προσεπιλαμβάνοι .
τὰς δ Ἑλληνικὰς πρότερον οὕτως ἔχειν ἁπάσας λέγουσιν , ἀπὸ τῶν κωμῳδιῶν λαμβάνοντες , ὅτι κόπτουσι καὶ ψοφοῦσι τὰς αὑτῶν θύρας ἔνδοθεν οἱ προϊέναι μέλλοντες , ὅπως αἴσθησις ἔξω γένοιτο τοῖς παρερχομένοις ἢ προεστῶσι καὶ μὴ καταλαμβάνοιντο προϊούσαις ταῖς κλεισιάσιν εἰς τὸν στενωπόν .
τῷ δ ἑξῆς ἔτει πάλιν ὑπάτευε Ποπλικόλας τὸ τέταρτον ·
ἦν δὲ προσδοκία πολέμου Σαβίνων καί Λατίνων συνισταμένων .
καί τις ἅμα δεισιδαιμονία τῆς πόλεως ἥψατο ·
πᾶσαι γὰρ αἱ κυοῦσαι τότε γυναῖκες ἐξέβαλλον ἀνάπηρα , καί τέλος οὐδεμία γένεσις ἔσχεν .
ὅθεν ἐκ τῶν Σιβυλλείων ὁ Ποπλικόλας ἱλασάμενος τῷ Ἅιδῃ καί τινας ἀγῶνας πυθοχρήστους ἀναλαβὼν καί ταῖς ἐλπίσι πρὸς τὸ θεῖον ἡδίονα καταστήσας τὴν πόλιν , ἤδη τοῖς ἀπ ἀνθρώπων φοβεροῖς προσεῖχε .
μεγάλη γὰρ ἐφαίνετο κατασκευὴ τῶν πολεμίων καί σύστασις .
ἦν οὖν Ἄππιος Κλαῦσος ἐν Σαβίνοις , ἀνὴρ χρήμασί τε δυνατὸς καί σώματος ῥώμῃ πρὸς ἀλκὴν ἐπιφανής , ἀρετῆς δὲ δόξῃ μάλιστα καί λόγου δεινότητι πρωτεύων , ὃ δὲ πᾶσι συμβαίνει τοῖς μεγάλοις οὐ διέφυγε παθεῖν , ἀλλ ἐφθονεῖτο ·
καὶ τοῖς φθονοῦσιν αἰτίαν παρέσχε καταπαύων τὸν πόλεμον αὔξειν τὰ Ῥωμαίων , ἐπὶ τυραννίδι καί δουλώσει τῆς πατρίδος .
αἰσθόμενος δὲ τοὺς λόγους τούτους βουλομένῳ τῷ πλήθει λεγομένους , καί προσκρούοντα τοῖς πολεμοποιοῖς καί στρατιωτικοῖς ἑαυτόν , ἐφοβεῖτο τὴν κρίσιν , ἑταιρείαν δὲ καί δύναμιν φίλων καί οἰκείων ἔχων ἀμύνουσαν περὶ αὑτὸν ἐστασίαζε .
καί τοῦτ ἦν τοῦ πολέμου διατριβὴ καί μέλλησις τοῖς Σαβίνοις .
ταῦτ οὖν ὁ Ποπλικόλας οὐ μόνον εἰδέναι ποιούμενος ἔργον , ἀλλὰ καί κινεῖν καί συνεξορμᾶν τὴν στάσιν , εἶχεν ἄνδρας ἐπιτηδείους οἳ τῷ Κλαύσῳ διελέγοντο παρ αὑτοῦ τοιαῦτα , ὡς ὁ Ποπλικόλας ἄνδρα σε χρηστὸν ὄντα καί δίκαιον οὐδενὶ κακῷ δεῖν οἴεται τοὺς σεαυτοῦ πολίτας ἀμύνεσθαι , καίπερ ἀδικούμενον ·
εἰ δὲ βούλοιο σῴζων ἑαυτὸν μεταστῆναι καί φυγεῖν τοὺς μισοῦντας , ὑποδέξεταί σε δημοσίᾳ καί ἰδίᾳ τῆς τε σῆς ἀρετῆς ἀξίως καί τῆς Ῥωμαίων λαμπρότητος .
ταῦτα πολλάκις ἀνασκοποῦντι τῷ Κλαύσῳ βέλτιστα τῶν ἀναγκαίων ἐφαίνετο , καί τοὺς φίλους συμπαρακαλῶν , ἐκείνων τε πολλοὺς ὁμοίως συναναπειθ όντων , πεντακισχιλίους οἴκους ἀναστήσας μετὰ παίδων καί γυναικῶν , ὅπερ ἦν ἐν Σαβίνοις ἀθόρυβον μάλιστα καί βίου πρᾴου καί καθεστῶτος οἰκεῖον , εἰς Ῥώμην ἦγε , προειδότος τοῦ Ποπλικόλα καί δεχομένου φιλοφρόνως καί προθύμως ἐπὶ πᾶσι δικαίοις .
τοὺς μὲν γὰρ οἴκους εὐθὺς ἀνέμιξε τῷ πολιτεύματι , καί χώραν ἀπένειμεν ἑκάστῳ δυεῖν πλέθρων περὶ τὸν Ἀνίωνα ποταμόν , τῷ δὲ Κλαύσῳ πλέθρα πέντε καί εἴκοσι γῆς ἔδωκεν , αὑτὸν δὲ τῇ βουλῇ προσέγραψεν , ἀρχὴν πολιτείας λαμβάνοντα ταύτην , ᾗ χρώμενος ἐμφρόνως ἀνέδραμεν εἰς τὸ πρῶτον ἀξίωμα καί δύναμιν ἔσχε μεγάλην , καί γένος οὐδενὸς ἀμαυρότερον ἐν Ῥώμῃ τὸ Κλαυδίων ἀφ αὑτοῦ κατέλιπε .
τὰ δὲ Σαβίνων οὕτω διακριθέντα τῷ μετοικισμῷ τῶν ἀνδρῶν , οὐκ εἴασαν οἱ δημαγωγοῦντες ἀτρεμῆσαι καί καταστῆναι , σχετλιάζοντες εἰ Κλαῦσος ἃ παρὼν οὐκ ἔπεισε διαπράξεται φυγὰς γενόμενος καί πολέμιος , μὴ δοῦναι δίκην Ῥωμαίους ὧν ὑβρίζουσιν .
ἄραντες οὖν στρατῷ μεγάλῳ περὶ Φιδήνας κατηυλίσαντο , καί τινα λόχον θέμενοι πρὸ τῆς Ῥώμης ἐν χωρίοις συνηρεφέσι καί κοίλοις δισχιλίους ὁπλίτας , ἔμελλον ἅμ ἡμέρᾳ φανερῶς ὀλίγοις ἱππεῦσι λείαν ἐλαύνειν .
εἴρητο δ αὐτοῖς , ὅταν τῇ πόλει προσελάσωσιν , ὑποφεύγειν ἕως ἐμβάλωσιν εἰς τὴν ἐνέδραν τοὺς πολεμίους ·
ταῦθ ὁ Ποπλικόλας αὐθημερὸν πυθόμενος παρ αὐτομόλων ταχὺ διηρμόσατο πρὸς πάντα καί διένειμε τὴν δύναμιν .
ποστούμιος μὲν γὰρ Βάλβος ὁ γαμβρὸς αὐτοῦ τρισχιλίοις ὁπλίταις ἑσπέρας ἔτι προελθὼν καί καταλαβὼν τοὺς ἀκρολόφους , ὑφ οἷς ἐνήδρευον οἱ Σαβῖνοι , παρεφύλαττεν ·
ὁ δὲ συνάρχων Λουκρήτιος ἔχων τὸ κουφότατον ἐν τῇ πόλει καί γενναιότατον ἐτάχθη τοῖς ἐλαύνουσι τὴν λείαν ἱππεῦσιν ἐπιχειρεῖν , αὐτὸς δὲ τὴν ἄλλην ἀναλαβὼν στρατιὰν κύκλῳ περιῆλθε τοὺς πολεμίους , καὶ κατὰ τύχην ὁμίχλης βαθείας ἐπιπεσούσης , περὶ ὄρθρον ἅμα Ποστούμιός τε τοὺς ἐνεδρεύοντας ἐμβοήσας ἔβαλεν ἀπὸ τῶν ἄκρων , καί τοῖς προϊππασαμένοις ἐφῆκε τοὺς περὶ αὑτὸν ὁ Λουκρήτιος , καί Ποπλικόλας προσέβαλε τοῖς στρατοπέδοις τῶν πολεμίων .
πάντη μὲν οὖν ἐκακοῦτο τ ὰ Σαβίνων καί διεφθείρετο ·
τοὺς δ ἐνταῦθα μη δ ἀμυνομένους , ἀλλὰ φεύγοντας , εὐθὺς ἔκτεινον οἱ Ῥωμαῖοι , τῆς ἐλπίδος αὐτοῖς ὀλεθριωτάτης γενομένης .
σῴζεσθαι γὰρ οἰόμενοι τοὺς ἑτέρους οἱ ἕτεροι τῷ μάχεσθαι καί μένειν οὐ προσεῖχον , ἀλλ οἱ μὲν ἐκ τῶν ἐρυμάτων πρὸς τοὺς ἐνεδρεύοντας , οἱ δὲ πάλιν ὡς ἐκείνους εἰς τὸ στρατόπεδον θέοντες ἐναντίοι φεύγουσιν ἐνέπιπτον πρὸς οὓς ἔφευγον καί βοηθείας δεομένοις οὓς ἤλπιζον αὐτοῖς βοηθήσειν 0 1 .
τὸ δὲ μὴ πάντας ἀπολέσθαι τοὺς Σαβίνους , ἀλλὰ καί περιγενέσθαι τινάς ἡ Φιδηνατῶν πόλις ἐγγὺς οὖσα παρέσχε , καί μάλιστα τοῖς ἐκ τῶν στρατοπέδων , ὅθ ἡλίσκετο , διεκπίπτουσιν .
ὅσοι δὲ Φιδηνῶν διήμαρτον διεφθάρησαν ἢ ζῶντες ἀπήχθησαν ὑπὸ τῶν λαβόντων .
τοῦτο τὸ κατόρθωμα Ῥωμαῖοι , καίπερ εἰωθότες ἅπασι τοῖς μεγάλοις ἐπιφημίζειν τὸ δαιμόνιον , ἑνὸς ἔργον ἡγοῦντο τοῦ στρατηγοῦ γεγονέναι .
καὶ τῶν μεμαχημένων πρῶτον ἦν ἀκούειν ὅτι χωλοὺς καὶ τυφλοὺς αὐτοῖς καὶ μόνον οὐ καθείρξας τοὺς πολεμίους Ποπλικόλας παρέδωκε χρῆσθαι τοῖς ξίφεσιν .
ἐρρώσθη δὲ καὶ χρήμασιν ὁ δῆμος ἐκ τῶν λαφύρων καὶ τῶν αἰχμαλώτων .
ὁ δὲ Ποπλικόλας τόν τε θρίαμβον ἀγαγὼν καὶ τοῖς μετ αὐτὸν ἀποδειχθεῖσιν ὑπάτοις παραδοὺς τὴν πόλιν εὐθὺς ἐτελεύτησεν , ὡς ἐφικτόν ἐστιν ἀνθρώποις μάλιστα τοῖς νενομισμένοις καλοῖς καὶ ἀγαθοῖς , τόν ἑαυτοῦ βίον ἐκτελειώσας .
ὁ δὲ δῆμος ὥσπερ οὐδὲν εἰς ζῶντα τῶν ἀξίων πεποιηκώς , ἀλλὰ πᾶσαν ὀφείλων χάριν , ἐψηφίσατο δημοσίᾳ ταφῆναι τὸ σῶμα , καὶ τεταρτημόριον ἕκαστον ἐπὶ τιμῇ συνεισενεγκεῖν .
αἱ δὲ γυναῖκες , ἰδίᾳ πρὸς αὑτὰς συμφρονήσασαι , διεπένθησαν ἐνιαυτὸν ὅλον ἐπὶ τῷ ἀνδρὶ πένθος ἔντιμον καὶ ζηλωτόν .
ἐτάφη δὲ καὶ οὕτως τῶν πολιτῶν ψηφισαμένων ἐντὸς ἄστεος παρὰ τὴν καλουμένην Οὐελίαν , ὥστε καὶ γένει παντὶ τῆς ταφῆς μετεῖναι ·
νῦν δὲ θάπτεται μὲν οὐδεὶς τῶν ἀπὸ γένους , κομίσαντες δὲ τόν νεκρὸν ἐκεῖ κατατίθενται καὶ δᾷδά τις ἡμμένην λαβὼν ὅσον ὑπήνεγκεν , εἶτα ἀναιρεῖται , μαρτυρόμενος ἔργῳ τὸ ἐξεῖναι , φείδεσθαι δὲ τῆς τιμῆς , καὶ τόν νεκρὸν οὕτως ἀποκομίζουσιν .
ἆρ οὖν ἴδιόν τι περὶ ταύτην τὴν σύγκρισιν ὑπάρχει καὶ μὴ πάνυ συμβεβηκὸς ἑτέρᾳ τῶν ἀναγεγραμμένων , τὸν ἕτερον γεγονέναι μιμητὴν τοῦ ἑτέρου , τὸν ἕτερον δὲ μάρτυν 0 ;
ὅρα γάρ ἣν ὁ Σόλων ἐξήνεγκε περὶ εὐδαιμονίας ἀπόφασιν πρὸς Κροῖσον , ὡς Ποπλικόλᾳ μᾶλλον ἢ Τέλλῳ προσήκει 0 ·
τέλλου μὲν γὰρ , ὃν εἶπε γεγονέναι μακαριώτατον δι εὐποτμίαν καὶ ἀρετὴν καὶ εὐτεκνίαν , οὔ τ αὐτὸς ἐν τοῖς ποιήμασιν ὡς ἀνδρὸς ἀγαθοῦ λόγον ἔσχεν οὔ τε παῖδες οὔ τ ἀρχή τις εἰς δόξαν ἦλθεν Ποπλικόλας δὲ καὶ ζῶν ἐπρώτευσε δυνάμει καὶ δόξῃ δι ἀρετὴν Ῥωμαίων , καὶ τεθνηκότος ἐν τοῖς ἐπιφανεστάτοις γένεσι καὶ στέμμασιν ἔτι καθ ἡμᾶς Ποπλικόλαι καὶ Μεσσάλαι καὶ Οὐαλλέριοι δι ἐτῶν ἑξακοσίων τῆς εὐγενείας τὴν δόξαν ἀναφέρουσι .
καὶ Τέλλος μὲν ὑπὸ τῶν πολεμίων ὡς ἀνὴρ ἀγαθὸς ἐν τάξει μένων καὶ μαχόμενος κατέστρεψε 0 ·
ποπλικόλας δὲ τοὺς μὲν πολεμίους κτείνας , ὃ τοῦ πεσεῖν εὐτυχέστερόν ἐστι , τὴν δὲ πατρίδα νικῶσαν ἐπιδὼν δι αὐτόν ἄρχοντα καὶ στρατηγοῦντα , τιμηθεὶς δὲ καὶ θριαμβεύσας ἔτυχε τῆς ζηλουμένης ὑπὸ Σόλωνος καὶ μακαριζομένης τελευτῆς .
ἔτι τοίνυν οἷς πρὸς Μίμνερμον ἀντειπὼν περὶ χρόνου ζωῆς ἐπιπεφώνηκε , μηδέ μοι ἄκλαυστος θάνατος μόλοι , ἀλλὰ φίλοισι ποιήσαιμι θανὼν ἄλγεα καὶ στοναχάς ποιεῖ , τελευτήσας γὰρ οὐ φίλοις οὐ δ οἰκείοις μόνον , ἀλλὰ τῇ πόλει πάσῃ , μυριάσι πολλαῖς , δάκρυα καὶ πόθον καὶ κατήφειαν ἐφ αὑτῷ παρέσχεν αἱ γάρ Ῥωμαίων γυναῖκες ἐπένθησαν αὐτόν ὥσπερ υ ἱὸν ἢ ἀδελφὸν ἢ πατέρα κοινὸν ἀποβαλοῦσαι .
χρήματα δ ἱμείρω μὲν ἔχειν , φησὶν ὁ Σόλων , ἀδίκως δὲ πεπᾶσθαι οὐκ ἐθέλω , ὡς δίκης ἐπιούσης Ποπλικόλᾳ δ ὑπῆρχεν οὐ μόνον μὴ κακῶς πλουτεῖν , ἀλλὰ καὶ καλῶς ἀναλίσκειν εὖ ποιοῦντι τοὺς δεομένους , ὥστ εἰ σοφώτατος ἁπάντων ὁ Σόλων , εὐδαιμονέστατος ὁ Ποπλικόλας 0 1 2 .
ἃ γὰρ εὔξατο τῶν ἀγαθῶν ἐκεῖνος ὡς μέγιστα καὶ κάλλιστα , ταῦτα καὶ κτήσασθαι Ποπλικόλᾳ καὶ φυλάξαι χρωμένῳ μέχρι τέλους ὑπῆρξεν .
οὕτω μὲν ὁ Σόλων κεκόσμηκε τὸν Ποπλικόλαν , τὸν Σόλωνα δ αὖ πάλιν ἐκεῖνος ἐν τῇ πολιτείᾳ παραδειγμάτων κάλλιστον ἀνδρὶ κοσμοῦντι δημοκρατίαν θέμενος 0 ·
τῆς μὲν γὰρ ἀρχῆς τὸν ὄγκον ἀφελών εὐμενῆ πᾶσι καὶ ἄλυπον κατέστησε , νόμοις δὲ πολλοῖς ἐχρήσατο τῶν ἐκείνου , καὶ γὰρ ἀρχόντων καταστάσεως κυρίους ἐποίησε τοὺς πολλούς , καὶ τοῖς φεύγουσι δίκην ἐπικαλεῖσθαι τὸν δῆμον , ὥσπερ ὁ Σόλων τοὺς δικαστάς , ἔδωκε 0 .
καὶ βουλὴν μὲν ἑτέραν οὐκ ἐποίησεν , ὥσπερ ὁ Σόλων , τὴν δ οὖσαν ηὔξησεν ἀριθμῷ μικροῦ διπλασιάσας 0 .
ἥ τε τᾶν ταμιῶν ἐπὶ τοῖς χρήμασι κατάστασις ἐκεῖθεν ἦλθεν , ὅπως ὁ ἄρχων μή τ εἰ χρηστός ἐστιν ἀσχολίαν ἔχῃ πρὸς τὰ μείζω , μή τ εἰ φαῦλος ἀφορμὰς τοῦ ἀδικεῖν μᾶλλον , καὶ τῶν πράξεων καὶ τῶν χρημάτων κύριος γενόμενος 0 .
τὸ δὲ μισοτύραννον ἐν τῷ Ποπλικόλᾳ σφοδρότερον 0 .
εἰ γάρ τις ἐπιχειροίη τυραννεῖν , ὁ μὲν ἁλόντι τὴν δίκην ἐπιτίθησιν , ὁ δὲ καὶ πρὸ τῆς κρίσεως ἀνελεῖν δίδωσι .
σεμνυνομένου δὲ τοῦ Σόλωνος ὀρθῶς καὶ δικαίως ὅτι καὶ τῶν πραγμάτων αὐτῷ διδόντων τυραννεῖν καὶ τῶν πολιτῶν οὐκ ἀκουσίως δεχομένων ἀπεῖπεν , οὐχ ἧττον ὑπάρχει καλὸν τῷ Ποπλικόλᾳ τὸ λαβόντα τυραννικὴν ἀρχὴν ποιῆσαι δημοτικωτέραν καὶ μη δ οἷς ἐξῆν ἔχοντα χρήσασθαι .
καὶ τοῦτο δ ἔοικε συνιδεῖν πρότερος ὁ Σόλων , ὅτι δῆμος ὧδ ἂν ἄριστα σὺν ἡγεμόνεσσιν ἕποιτο , μή τε λίην ἀνεθεὶς μή τε πιεζόμενος .
ἴδιον δὲ τοῦ Σόλωνος ἡ τῶν χρεῶν ἄνεσις , ᾗ μάλιστα τὴν ἐλευθερίαν ἐβεβαίωσε τοῖς πολίταις 0 .
οὐδὲν γὰρ ὄφελος νόμων ἰσότητα παρεχόντων , ἣν ἀφαιρεῖται τὰ χρέα τοὺς πένητας 0 ·
ἀλλ ὅποι ·
μάλιστα χρῆσθαι τῇ ἐλευθερίᾳ δοκοῦσι , δουλεύουσι μάλιστα τοῖς πλουσίοις , ἐν τῷ δικάζειν καὶ ἄρχειν καὶ λέγειν ἐπιταττόμενοι καὶ ὑπηρετοῦντες .
τούτου δὲ μεῖζον , ὅτι πάσῃ χρεῶν ἀποκοπῇ στάσεως ἑπομένης , ἐκείνῃ μόνῃ , καθάπερ φαρμάκῳ παραβόλῳ μέν , ἰσχυρῷ δὲ χρησάμενος εὐκαίρως , καὶ τὴν οὖσαν στάσιν ἔλυσε , τῇ περὶ αὐτὸν ἀρετῇ καὶ δόξῃ τῆς τοῦ πράγματος ἀδοξίας καὶ διαβολῆς περιγενόμενος 0 1 .
τῆς δ ὅλης πολιτείας τῇ μὲν ἀρχῇ λαμπρότερος ὁ Σόλων 0 ·
ἡγήσατο γὰρ καὶ οὐκ ἠκολούθησε , καὶ καθ αὑτόν , οὐ μεθ ἑτέρων , ἔπραξε τὰ πλεῖστα καὶ μέγιστα τῶν κοινῶν τῷ τέλει δὲ ἅτερος εὐτυχὴς καὶ ζηλωτός 0 .
τὴν μὲν γὰρ Σόλωνος πολιτείαν αὐτὸς ἐπεῖδε Σόλων καταλυθεῖσαν , ἡ δὲ Ποπλικόλα μέχρι τῶν ἐμφυλίων πολέμων διεφύλαξεν ἐν κόσμῳ τὴν πόλιν ὁ μὲν γὰρ ἅμα τῷ θέσθαι τοὺς νόμους ἀπολιπὼν ἐν ξύλοις καὶ γράμμασιν ἐρήμους τοῦ βοηθοῦντος ᾤχετ ἀπιὼν ἐκ τῶν Ἀθηνῶν , ὁ δὲ μένων καὶ ἄρχων καὶ πολιτευόμενος ἵδρυσε καὶ κατέστησεν εἰς ἀσφαλὲς τὴν πολιτείαν .
ἔτι δ ἐκείνῳ μὲν οὐ δὲ μέλλοντα κωλῦσαι προαισθομένῳ Πεισίστρατον ὑπῆρξεν , ἀλλ ἡττήθη συνισταμένης τῆς τυραννίδος ·
οὗτος δὲ βασιλείαν ἰσχύουσαν ἐκ πολλῶν χρόνων ἤδη καὶ κρατοῦσαν ἐξέβαλε καὶ κατέλυσεν , ἀρετὴν μὲν ἴσην καὶ προαίρεσιν ὁμοίαν παρασχόμενος , τύχῃ δὲ καὶ δυνάμει τελεσιουργῷ πρὸς τὴν ἀρετὴν χρησάμενος .
τῶν μέντοι πολεμικῶν Σόλωνι μὲν οὐ δὲ τὰ πρὸς Μεγαρεῖς Δαΐμαχος ὁ Πλαταιεὺς μεμαρτύρηκεν , ὥσπερ ἡμεῖς διεληλύθαμεν ·
ποπλικόλας δὲ τοὺς μεγίστους ἀγῶνας αὐτὸς καὶ μαχόμενος καὶ στρατηγῶν κατώρθωσε , καὶ μὴν ἔτι πρὸς τὰς πολιτικὰς πράξεις ὁ μὲν ἐν παιδιᾶς τινι τρόπῳ καὶ προσποίημα μανίας ἀναλαβὼν , ὑπὲρ Σαλαμῖνος ἐρῶν προῆλθεν ·
ὁ δ αὐτόθεν ἀναρρίψας τὸν περὶ τῶν μεγίστων κίνδυνον ἐπανέστη τε Ταρκυνίοις καὶ τὴν προδοσίαν ἐφώρασε ·
καὶ τοῦ κολασθῆναι καὶ μὴ διαφυγεῖν τοὺς πονηροὺς αἰτιώτατος γενόμενος οὐ τὰ σώματα μόνον τῶν τυράννων ἐξέβαλε τῆς πόλεως , ἀλλὰ καὶ τὰς ἐλπίδας ἐξέκοψεν .
οὕτω δὲ τοῖς δεχομένοις πράγμασιν ἀγῶνα καὶ θυμὸν καὶ ἀντίταξιν ἐρρωμένως καὶ ἀτενῶς ἀπαντήσας , ἔτι βέλτιον ἐχρήσατο τοῖς ὁμιλίας ἀπολέμου καὶ πειθοῦς ὑπεικούσης δεομένοις , Πορσίναν ἄμαχον ἄνδρα καὶ φοβερὸν ἐμμελῶς προσαγαγόμενος καὶ μεταστήσας εἰς φιλίαν .
καίτοι φήσει τις ἐνταῦθα τὸν μὲν Σόλωνα προεμένοις ἀναλαβεῖν Ἀθηναίοις Σαλαμῖνα , τὸν δὲ Ποπλικόλαν ἧς ἐκέκτηντο Ῥωμαῖοι χώρας ἀποστῆναι .
δεῖ δὲ πρὸς τοὺς ὑποκειμένους καιροὺς τὰς πράξεις θεωρεῖν .
ποικίλος γὰρ ὢν ὁ πολιτικὸς ᾧ τρόπῳ τῶν ὄντων ἕκαστον εὔληπτόν ἐστι μεταχειρίσεται , καὶ μέρους ἀφέσει πολλάκις ἔσωσε τὸ πᾶν καὶ μικρῶν ἀποστὰς μειζόνων ἔτυχεν , ὥσπερ ἐκεῖνος ὁ ἀνὴρ τότε τῆς μὲν ἀλλοτρίας χώρας ἀποστὰς ἔσωσε τὴν ἑαυτοῦ βεβαίως ἅπασαν , οἷς δ ἦν μέγα τὴν πόλιν διαφυλάξαι προσεκτήσατο τὸ τῶν πολιορκούντων στρατόπεδον , ἐπιτρέψας δὲ τῷ πολεμίῳ δικαστῇ γενέσθαι , καὶ περιγενόμενος τῇ δίκῃ , προσέλαβεν ὅσα δόντας ἀγαπητὸν ἦν νικῆσαι ·
καὶ γὰρ τὸν πόλεμον διέλυσε καὶ τὴν παρασκευὴν τοῦ πολέμου κατέλιπεν αὐτοῖς διὰ πίστιν ἀρετῆς καὶ καλοκαγαθίας , ἣν ὁ ἄρχων ὑπὲρ ἁπάντων ἐνεποίησεν αὐτῷ .
θεμιστοκλεῖ δὲ τὰ μὲν ἐκ γένους ἀμαυρότερα πρὸς δόξαν ὑπῆρχε ·
πατρὸς γὰρ ἦν Νεοκλέους οὐ τῶν ἄγαν ἐπιφανῶν Ἀθήνησι , Φρεαρρίου τῶν δήμων ἐκ τῆς Λεοντίδος φυλῆς , νόθος δὲ πρὸς μητρός , ὡς λέγουσιν ·
ἀβρότονον Θρήϊσσα γυνὴ γένος 0 ·
ἀλλὰ τεκέσθαι τὸν μέγαν Ἕλλησίν φημι Θεμιστοκλέα .
φανίας μέντοι τὴν μητέρα τοῦ Θεμιστοκλέους οὐ Θρᾷτταν , ἀλλὰ Καρίνην , οὐ δ Ἀβρότονον ὄνομα , ἀλλ Εὐτέρπην ἀναγράφει .
νεάνθης δὲ καὶ πόλιν αὐτῇ τῆς Καρίας Ἀλικαρνασσὸν προστίθησι .
διὸ καὶ τῶν νόθων εἰς Κυνόσαργες συντελούντων  τοῦτο δ ἐστὶν ἔξω πυλῶν γυμνάσιον Ἡρακλέους , ἐπεὶ κ ἀκεῖνος οὐκ ἦν γνήσιος ἐν θεοῖς , ἀλλ ἐνείχετο νοθείᾳ διὰ τὴν μητέρα θνητὴν οὖσαν  ἔπειθέ τινας ὁ Θεμιστοκλῆς τῶν εὖ γεγονότων νεανίσκων καταβαίνοντας εἰς τὸ Κυνόσαργες ἀλείφεσθαι μετ αὐτοῦ .
καὶ τούτου γενομένου δοκεῖ πανούργως τὸν τῶν νόθων καὶ γνησίων διορισμὸν ἀνελεῖν .
ὅτι μέντοι τοῦ Λυκομιδῶν γένους μετεῖχε δῆλός ἐστι ·
τὸ γὰρ Φλυῆσι τελεστήριον , ὅπερ ἦν Λυκομιδῶν κοινόν , ἐμπρησθὲν ὑπὸ τῶν βαρβάρων αὐτὸς ἐπεσκεύασε καὶ γραφαῖς ἐκόσμησεν , ὡς Σιμωνίδης ἱστόρηκεν .
ἔτι δὲ παῖς ὢν ὁμολογεῖται φορᾶς μεστὸς εἶναι , καὶ τῇ μὲν φύσει συνετός , τῇ δὲ προαιρέσει μεγαλοπράγμων καὶ πολιτικός 0 .
ἐν γὰρ ταῖς ἀνέσεσι καὶ σχολαῖς ἀπὸ τῶν μαθημάτων γινόμενος οὐκ ἔπαιζεν οὐ δ ἐρρᾳθύμει , καθάπερ οἱ λοιποὶ παῖδες , ἀλλ εὑρίσκετο λόγους τινὰς μελετῶν καὶ συνταττόμενος πρὸς ἑαυτόν 0 .
ἦσαν δ οἱ λόγοι κατηγορία τινὸς ἢ συνηγορία τῶν παίδων .
ὅθεν εἰώθει λέγειν πρὸς αὐτὸν ὁ διδάσκαλος ὡς οὐδὲν ἔσῃ , παῖ , σὺ μικρόν , ἀλλὰ μέγα πάντως ἀγαθὸν ἢ κακόν 0 .
ἐπεὶ καὶ τῶν παιδεύσεων τὰς μὲν ἠθοποιοὺς ἢ πρὸς ἡδονήν τινα καὶ χάριν ἐλευθέριον σπουδαζομένας ὀκνηρῶς καὶ ἀπροθύμως ἐξεμάνθανε , τῶν δὲ εἰς σύνεσιν ἢ πρᾶξιν λεγομένων δῆλος ἦν ὑπερορῶν παρ ἡλικίαν , ὡς τῇ φύσει πιστεύων .
ὅθεν ὕστερον ἐν ταῖς ἐλευθερίοις καὶ ἀστείαις λεγομέναις διατριβαῖς ὑπὸ τῶν πεπαιδεῦσθαι δοκούντων χλευαζόμενος ἠναγκάζετο φορτικώτερον ἀμύνεσθαι , λέγων , ὅτι λύραν μὲν ἁρμόσασθαι καὶ μεταχειρίσασθαι ψαλτήριον οὐκ ἐπίσταται , πόλιν δὲ μικρὰν καὶ ἄδοξον παραλαβὼν ἔνδοξον καὶ μεγάλην ἀπεργάσασθαι .
καίτοι Στησίμβροτος Ἀναξαγόρου τε διακοῦσαι τὸν Θεμιστοκλέα φησὶ καὶ περὶ Μέλισσον σπουδάσαι τὸν φυσικόν , οὐκ εὖ τῶν χρόνων ἁπτόμενος ·
περικλεῖ γάρ , ὃς πολὺ νεώτερος ἦν Θεμιστοκλέους , Μέλισσος μὲν ἀντεστρατήγει πολιορκοῦντι Σαμίους , Ἀναξαγόρας δὲ συνδιέτριβε .
μᾶλλον οὖν ἄν τις προσέχοι τοῖς Μνησιφίλου τὸν Θεμιστοκλέα τοῦ Φρεαρρίου ζηλωτὴν γενέσθαι λέγουσιν , οὔ τε ῥήτορος ὄντος οὔ τε τῶν φυσικῶν κληθέντων φιλοσόφων , ἀλλὰ τὴν τότε καλουμένην σοφίαν , οὖσαν δὲ δεινότητα πολιτικὴν καὶ δραστήριον σύνεσιν , ἐπιτήδευμα πεποιημένου καὶ διασώζοντος ὥσπερ αἵρεσιν ἐκ διαδοχῆς ἀπὸ Σόλωνος 0 ·
ἣν οἱ μετὰ ταῦτα δικανικαῖς μίξαντες τέχναις καὶ μεταγαγόντες ἀπὸ τῶν πράξεων τὴν ἄσκησιν ἐπὶ τοὺς λόγους , σοφισταὶ προσηγορεύθησαν .
τούτῳ μὲν οὖν ἤδη πολιτευόμενος ἐπλησίαζεν .
ἐν δὲ ταῖς πρώταις τῆς νεότητος ὁρμαῖς ἀνώμαλος ἦν καὶ ἀστάθμητος , ἅτε τῇ φύσει καθ αὑτὴν χρώμενος ἄνευ λόγου καὶ παιδείας ἐπ ἀμφότερα μεγάλας ποιουμένῃ μεταβολὰς τῶν ἐπιτηδευμάτων καὶ πολλάκις ἐξισταμένῃ πρὸς τὸ χεῖρον , ὡς ὕστερον αὐτὸς ὡμολόγει , καὶ τοὺς τραχυτάτους πώλους ἀρίστους ἵππους γίνεσθαι φάσκων , ὅταν ἧς προσήκει τύχωσι παιδείας καὶ καταρτύσεως .
ἃ δὲ τούτων ἐξαρτῶσιν ἔνιοι διηγήματα πλάττοντες , ἀποκήρυξιν μὲν ὑπὸ τοῦ πατρὸς αὐτοῦ , θάνατον δὲ τῆς μητρὸς ἑκούσιον ἐπὶ τῇ τοῦ παιδὸς ἀτιμίᾳ περιλύπου γενομένης , δοκεῖ κατεψεῦσθαι ·
καὶ τ οὐναντίον εἰσὶν οἱ λέγοντες , ὅτι τοῦ τὰ κοινὰ πράττειν ἀποτρέπων αὐτὸν ὁ πατὴρ ἐπεδείκνυε πρὸς τῇ θαλάττῃ τὰς παλαιὰς τριήρεις ἐρριμμένας καὶ παρορωμένας , ὡς δὴ καὶ πρὸς τοὺς δημαγωγούς , ὅταν ἄχρηστοι φαίνωνται , τῶν πολλῶν ὁμοίως ἐχόντων 0 .
ταχὺ μέντοι καὶ νεανικῶς ἔοικεν ἅψασθαι τοῦ Θεμιστοκλέους τὰ πολιτικὰ πράγματα καὶ σφόδρα ἡ πρὸς δόξαν ὁρμὴ κρατῆσαι .
δι ἣν εὐθὺς ἐξ ἀρχῆς τοῦ πρωτεύειν ἐφιέμενος ἰταμῶς ὑφίστατο τὰς πρὸς τοὺς δυναμένους ἐν τῇ πόλει καὶ πρωτεύοντας ἀπεχθείας , μάλιστα δὲ Ἀριστείδην τὸν Λυσιμάχου , τὴν ἐναντίαν ἀεὶ πορευόμενον αὐτῷ .
καίτοι δοκεῖ παντάπασιν ἡ πρὸς τοῦτον ἔχθρα μειρακιώδη λαβεῖν ἀρχήν ·
ἠράσθησαν γὰρ ἀμφότεροι τοῦ καλοῦ Στησίλεω , Κείου τὸ γένος ὄντος , ὡς Ἀρίστων ὁ φιλόσοφος ἱστόρηκεν .
ἐκ δὲ τούτου διετέλουν καὶ περὶ τὰ δημόσια στασιάζοντες .
οὐ μὴν ἀλλ ἡ τῶν βίων καὶ τῶν τρόπων ἀνομοιότης ἔοικεν αὐξῆσαι τὴν διαφοράν .
πρᾷος γὰρ ὢν φύσει καὶ καλοκαγαθικὸς τὸν τρόπον ὁ Ἀριστείδης , καὶ πολιτευόμενος οὐ πρὸς χάριν οὐ δὲ πρὸς δόξαν , ἀλλ ἀπὸ τοῦ βελτίστου μετὰ ἀσφαλείας καὶ δικαιοσύνης , ἠναγκάζετο τῷ Θεμιστοκλεῖ τὸν δῆμον ἐπὶ πολλὰ κινοῦντι καὶ μεγάλας ἐπιφέροντι καινοτομίας ἐναντιοῦσθαι πολλάκις , ἐνιστάμενος αὐτοῦ πρὸς τὴν αὔξησιν .
λέγεται γὰρ οὕτω παράφορος πρὸς δόξαν εἶναι καὶ πράξεων μεγάλων ὑπὸ φιλοτιμίας ἐραστής , ὥστε νέος ὢν ἔτι τῆς ἐν Μαραθῶνι μάχης πρὸς τοὺς βαρβάρους γενομένης καὶ τῆς Μιλτιάδου στρατηγίας διαβοηθείσης σύννους ὁρᾶσθαι τὰ πολλὰ πρὸς ἑαυτῷ καὶ τὰς νύκτας ἀγρυπνεῖν καὶ τοὺς πότους παραιτεῖσθαι τοὺς συνήθεις , καὶ λέγειν πρὸς τοὺς ἐρωτῶντας καὶ θαυμάζοντας τὴν περὶ τὸν βίον μεταβολήν , ὡς καθεύδειν αὐτὸν οὐκ ἐῴη τὸ τοῦ Μιλτιάδου τρόπαιον .
οἱ μὲν γὰρ ἄλλοι πέρας ᾤοντο τοῦ πολέμου τὴν ἐν Μαραθῶνι τῶν βαρβάρων ἧτταν εἶναι , Θεμιστοκλῆς δὲ ἀρχὴν μειζόνων ἀγώνων , ἐφ οὓς ἑαυτὸν ὑπὲρ τῆς ὅλης Ἑλλάδος ἤλειφε καὶ τὴν πόλιν ἤσκει πόρρωθεν ἔτι προσδοκῶν τὸ μέλλον 0 .
καὶ πρῶτον μὲν τὴν Λαυρεωτικὴν πρόσοδον ἀπὸ τῶν ἀργυρείων μετάλλων ἔθος ἐχόντων Ἀθηναίων διανέμεσθαι , μόνος εἰπεῖν ἐτόλμησε παρελθὼν εἰς τὸν δῆμον , ὡς χρὴ τὴν διανομὴν ἐάσαντας ἐκ τῶν χρημάτων τούτων κατασκευάσασθαι τριήρεις ἐπὶ τὸν πρὸς Αἰγινήτας πόλεμον .
ἤκμαζε γὰρ οὗτος ἐν τῇ Ἑλλάδι μάλιστα καὶ κατεῖχον οἱ νησιῶται πλήθει νεῶν τὴν θάλασσαν .
ᾗ καὶ ῥᾷον Θεμιστοκλῆς συνέπεισεν , οὐ Δαρεῖον οὐ δὲ Πέρσας μακρὰν γὰρ ἦσαν οὗτοι καὶ δέος οὐ πάνυ βέβαιον ὡς ἀφιξόμενοι παρεῖχον ἐπισείων , ἀλλὰ τῇ πρὸς Αἰγινήτας ὀργῇ καὶ φιλονεικίᾳ τῶν πολιτῶν ἀποχρησάμενος εὐκαίρως ἐπὶ τὴν παρασκευήν .
ἑκατὸν γὰρ ἀπὸ τῶν χρημάτων ἐκείνων ἐποιήθησαν τριήρεις , αἷς καὶ πρὸς Ξέρξην ἐναυμάχησαν .
ἐκ δὲ τούτου κατὰ μικρὸν ὑπάγων καὶ καταβιβάζων τὴν πόλιν πρὸς τὴν θάλασσαν , ὡς τὰ πεζὰ μὲν οὐ δὲ τοῖς ὁμόροις ἀξιομάχους ὄντας , τῇ δ ἀπὸ τῶν νεῶν ἀλκῇ καὶ τοὺς βαρβάρους ἀμύνασθαι καὶ τῆς Ἑλλάδος ἄρχειν δυναμένους , ἀντὶ μονίμων ὁπλιτῶν , ὥς φησιν ὁ Πλάτων , ναυβάτας καὶ θαλαττίους ἐποίησε , καὶ διαβολὴν καθ αὑτοῦ παρέσχεν , ὡς ἄρα Θεμιστοκλῆς τὸ δόρυ καὶ τὴν ἀσπίδα τῶν πολιτῶν παρελόμενος εἰς ὑπηρέσιον καὶ κώπην συνέστειλε τὸν Ἀθηναίων δῆμον .
ἔπραξε δὲ ταῦτα Μιλτιάδου κρατήσας ἀντιλέγοντος , ὡς ἱστορεῖ Στησίμβροτος .
εἰ μὲν δὴ τὴν ἀκρίβειαν καὶ τὸ καθαρὸν τοῦ πολιτεύματος ἔβλαψεν ἢ μὴ ταῦτα πράξας , ἔστω φιλοσοφώτερον ἐπισκοπεῖν ·
ὅτι δὲ ἡ τότε σωτηρία τοῖς Ἕλλησιν ἐκ τῆς θαλάσσης ὑπῆρξε καὶ τὴν Ἀθηναίων πόλιν αὖθις ἀνέστησαν αἱ τριήρεις ἐκεῖναι , τά τ ἄλλα καὶ Ξέρξης αὐτὸς ἐμαρτύρησε .
τῆς γὰρ πεζικῆς δυνάμεως ἀθραύστου διαμενούσης ἔφυγε μετὰ τὴν τῶν νεῶν ἧτταν , ὡς οὐκ ὢν ἀξιόμαχος , καὶ Μαρδόνιον ἐμποδὼν εἶναι τοῖς Ἕλλησι τῆς διώξεως μᾶλλον ἢ δουλωσόμενον αὐτούς , ὡς ἐμοὶ δοκεῖ , κατέλιπεν 0 .
σύντονον δὲ αὐτὸν γεγονέναι χρηματιστὴν οἱ μέν τινές φασι δι ἐλευθεριότητα ·
καὶ γὰρ φιλοθύτην ὄντα καὶ λαμπρὸν ἐν ταῖς περὶ τοὺς ξένους δαπάναις ἀφθόνου δεῖσθαι χορηγίας ·
οἱ δὲ τ οὐναντίον γλισχρότητα πολλὴν καὶ μικρολογίαν κατηγοροῦσιν , ὡς καὶ τὰ πεμπόμενα τῶν ἐδωδίμων πωλοῦντος .
ἐπεὶ δὲ Φιλίδης ὁ ἱπποτρόφος αἰτηθεὶς ὑπ αὐτοῦ πῶλον οὐκ ἔδωκεν , ἠπείλησε τὴν οἰκίαν αὐτοῦ ταχὺ ποιήσειν δούρειον ἵππον , αἰνιξάμενος ἐγκλήματα συγγενικὰ καὶ δίκας τῷ ἀνθρώπῳ πρὸς οἰκείους τινὰς ταράξειν .
τῇ δὲ φιλοτιμίᾳ πάντας ὑπερέβαλεν , ὥστ ἔτι μὲν νέος ὢν καὶ ἀφανὴς Ἐπικλέα τὸν ἐξ Ἑρμιόνης κιθαριστὴν σπουδαζόμενον ὑπὸ τῶν Ἀθηναίων ἐκλιπαρῆσαι μελετᾶν παρ αὐτῷ , φιλοτιμούμενος πολλοὺς τὴν οἰκίαν ζητεῖν καὶ φοιτᾶν πρὸς αὐτόν .
εἰς δ Ὀλυμπίαν ἐλθὼν καὶ διαμιλλώμενος τῷ Κίμωνι περὶ δεῖπνα καὶ σκηνὰς καὶ τὴν ἄλλην λαμπρότητα καὶ παρασκευήν , οὐκ ἤρεσκε τοῖς Ἕλλησιν .
ἐκείνῳ μὲν γὰρ ὄντι νέῳ καὶ ἀπ οἰκίας μεγάλης ᾤοντο δεῖν τὰ τοιαῦτα συγχωρεῖν ·
ὁ δὲ μήπω γνώριμος γεγονώς , ἀλλὰ δοκῶν ἐξ οὐχ ὑπαρχόντων καὶ παρ ἀξίαν ἐπαίρεσθαι προσωφλίσκανεν ἀλαζονείαν .
ἐνίκησε δὲ καὶ χορηγῶν τραγῳδοῖς , μεγάλην ἤδη τότε σπουδὴν καὶ φιλοτιμίαν τοῦ ἀγῶνος ἔχοντος , καὶ πίνακα τῆς νίκης ἀνέθηκε τοιαύτην ἐπιγραφὴν ἔχοντα ·
θεμιστοκλῆς Φρεάρριος ἐχορήγει , Φρύνιχος ἐδίδασκεν , Ἀδείμαντος ἦρχεν .
οὐ μὴν ἀλλὰ τοῖς πολλοῖς ἐνήρμοττε , τοῦτο μὲν ἑκάστου τῶν πολιτῶν τ οὔνομα λέγων ἀπὸ στόματος , τοῦτο δὲ κριτὴν ἀσφαλῆ περὶ τὰ συμβόλαια παρέχων ἑαυτόν , ὥστε που καὶ πρὸς Σιμωνίδην τὸν Κεῖον εἰπεῖν , αἰτούμενόν τι τῶν οὐ μετρίων παρ αὐτοῦ στρατηγοῦντος , ὡς οὔ τ ἐκεῖνος ἂν γένοιτο ποιητὴς ἀγαθὸς ᾄδων παρὰ μέλος οὔ τ αὐτὸς ἀστεῖος ἄρχων παρὰ νόμον χαριζόμενος 0 .
πάλιν δέ ποτε τὸν Σιμωνίδην ἐπισκώπτων ἔλεγε νοῦν οὐκ ἔχειν , Κορινθίους μὲν λοιδοροῦντα μεγάλην οἰκοῦντας πόλιν , αὑτοῦ δὲ ποιούμενον εἰκόνας οὕτως ὄντος αἰσχροῦ τὴν ὄψιν .
αὐξόμενος δὲ καὶ τοῖς πολλοῖς ἀρέσκων τέλος κατεστασίασε καὶ μετέστησεν ἐξοστρακισθέντα τὸν Ἀριστείδην .
ἤδη δὲ τοῦ Μήδου καταβαίνοντος ἐπὶ τὴν Ἑλλάδα καὶ τῶν Ἀθηναίων βουλευομένων περὶ στρατηγοῦ , τοὺς μὲν ἄλλους ἑκόντας ἐκστῆναι τῆς στρατηγίας λέγουσιν ἐκπεπληγμένους τὸν κίνδυνον , Ἐπικύδην δὲ τὸν Εὐφημίδου , δημαγωγὸν ὄντα δεινὸν μὲν εἰπεῖν , μαλακὸν δὲ τὴν ψυχὴν καὶ χρημάτων ἥττονα , τῆς ἀρχῆς ἐφίεσθαι καὶ κρατήσειν ἐπίδοξον εἶναι τῇ χειροτονίᾳ .
τὸν οὖν Θεμιστοκλέα δείσαντα , μὴ τὰ πράγματα διαφθαρείη παντάπασι τῆς ἡγεμονίας εἰς ἐκεῖνον ἐμπεσούσης , χρήμασι τὴν φιλοτιμίαν ἐξωνήσασθαι παρὰ τοῦ Ἐπικύδους .
ἐπαινεῖται δ αὐτοῦ καὶ τὸ περὶ τὸν δίγλωττον ἔργον ἐν τοῖς πεμφθεῖσιν ὑπὸ βασιλέως ἐπὶ γῆς καὶ ὕδατος αἴτησιν .
ἑρμηνέα γὰρ ὄντα συλλαβὼν διὰ ψηφίσματος ἀπέκτεινεν ὅτι φωνὴν Ἑλληνίδα βαρβάροις προστάγμασιν ἐτόλμησε χρῆσαι .
ἔτι δὲ καὶ τὸ περὶ Ἄρθμιον τὸν Ζελείτην 0 ·
θεμιστοκλέους γὰρ εἰπόντος καὶ τοῦτον εἰς τοὺς ἀτίμους καὶ παῖδας αὐτοῦ καὶ γένος ἐνέγραψαν , ὅτι τὸν ἐκ Μήδων χρυσὸν εἰς τοὺς Ἕλληνας ἐκόμισε .
μέγιστον δὲ πάντων τὸ καταλῦσαι τοὺς Ἑλληνικοὺς πολέμους καὶ διαλλάξαι τὰς πόλεις ἀλλήλαις , πείσαντα τὰς ἔχθρας διὰ τὸν πόλεμον ἀναβαλέσθαι 0 ·
πρὸς ὃ καὶ Χείλεων τὸν Ἀρκάδα μάλιστα συναγωνίσασθαι λέγουσι .
παραλαβὼν δὲ τὴν ἀρχὴν εὐθὺς μὲν ἐπεχείρει τοὺς πολίτας ἐμβιβάζειν εἰς τὰς τριήρεις , καὶ τὴν πόλιν ἔπειθεν ἐκλιπόντας ὡς προσωτάτω τῆς Ἑλλάδος ἀπαντᾶν τῷ βαρβάρῳ κατὰ θάλατταν .
ἐνισταμένων δὲ πολλῶν ἐξήγαγε πολλὴν στρατιὰν εἰς τὰ Τέμπη μετὰ Λακεδαιμονίων , ὡς αὐτόθι προκινδυνευσόντων τῆς Θετταλίας οὔπω τότε μηδίζειν δοκούσης ·
ἐπεὶ δ ἀνεχώρησαν ἐκεῖθεν ἄπρακτοι καὶ Θετταλῶν βασιλεῖ προσγενομένων ἐμήδιζε τὰ μέχρι Βοιωτίας , μᾶλλον ἤδη τῷ Θεμιστοκλεῖ προσεῖχον οἱ Ἀθηναῖοι περὶ τῆς θαλάσσης , καὶ πέμπεται μετὰ νεῶν ἐπ Ἀρτεμίσιον τὰ στενὰ φυλάξων .
ἔνθα δὴ τῶν μὲν Ἑλλήνων Εὐρυβιάδην καὶ Λακεδαιμονιους ἡγεῖσθαι κελευόντων , τῶν δ Ἀθηναίων , ὅτι πλήθει τῶν νεῶν σύμπαντας ὁμοῦ τι τοὺς ἄλλους ὑπερέβαλλον , οὐκ ἀξιούντων ἑτέροις ἕπεσθαι , συνιδὼν τὸν κίνδυνον ὁ Θεμιστοκλῆς αὐτός τε τὴν ἀρχὴν τῷ Εὐρυβιάδῃ παρῆκε καὶ κατεπράϋνε τοὺς Ἀθηναίους , ὑπισχνούμενος , ἂν ἄνδρες ἀγαθοὶ γένωνται πρὸς τὸν πόλεμον , ἑκόντας αὐτοῖς παρέξειν εἰς τὰ λοιπὰ πειθομένους τοὺς Ἕλληνας .
διόπερ δοκεῖ τῆς σωτηρίας αἰτιώτατος γενέσθαι τῇ Ἑλλάδι καὶ μάλιστα τοὺς Ἀθηναίους προαγαγεῖν εἰς δόξαν , ὡς ἀνδρείᾳ μὲν τῶν πολεμίων , εὐγνωμοσύνῃ δὲ τῶν συμμάχων περιγενομένους .